Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 324/13)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)

OBVESTILO O STANDARDNI SPREMEMBI ENOTNEGA DOKUMENTA

„Morgon“

PDO-FR-A1024-AM02

Datum obvestila: 4. junij 2021

OPIS ODOBRENIH SPREMEMB IN RAZLOGI ZANJE

1. Geografsko območje

V točki 1 oddelka IV poglavja I se za besedo „Rhône“ doda besedilo „na podlagi uradnega geografskega kodeksa iz leta 2019“.

Ta redakcijska sprememba omogoča, da je geografsko območje navedeno glede na uradni geografski kodeks v različici, veljavni leta 2019, ki ga vsako leto objavi inštitut INSEE, in je razmejitev geografskega območja pravno varna.

Obseg geografskega območja ostaja popolnoma enak.

Besedilo „potekajo“ se nadomesti z besedilom „se izvajajo“.

Te spremembe spreminjajo točko 6 enotnega dokumenta.

Dodan je tudi stavek, ki obvešča o tem, da so na spletišču inštituta INAO objavljeni kartografski dokumenti o geografskem območju.

Ta sprememba ne vpliva na enotni dokument.

2. Območje v neposredni bližini

V točki 3 oddelka IV poglavja I se za besedo „naslednje“ doda besedilo „na podlagi uradnega geografskega kodeksa iz leta 2019“.

Vključi se sklic na uradni geografski kodeks iz leta 2019 in seznam občin je posodobljen. Doda se tudi datum, ko je pristojni nacionalni odbor nacionalnega inštituta za poreklo in kakovost (Institut national de l’origine et de la qualité) odobril spremenjeno geografsko območje označbe. Te spremembe so redakcijske in nikakor ne spreminjajo obsega geografskega območja označbe. Potrebne so zaradi združitev ali opustitev občin ali delov občin ali sprememb imena.

Novo besedilo specifikacije proizvoda še naprej omogoča natančno opredelitev občin geografskega območja v specifikacijah.

Zato je spremenjena postavka „Dodatni pogoji“ enotnega dokumenta.

3. Določbe o zorenju

V točki 2 oddelka IX poglavja I se datum „1. marec“ nadomesti z datumom „15. januar“.

Minimalni datum, do katerega zorijo vina, se s 1. marca prestavi na 15. januar leta, ki sledi letu trgatve, saj so zgodnje trgatve kot posledica podnebnih sprememb vse pogostejše in omogočajo, da se z vinifikacijo zaključi prej.

Premik minimalnega datuma, do katerega zorijo vina, ne vpliva na kakovost vin z označbo porekla. Tla v občini Villié-Morgon so se razvila na različnih substratih, nekateri od njih pa omogočajo pridelovanje sadnih vin, ki jih je prijetno piti tudi takrat, ko so še mlada.

Točka 5 enotnega dokumenta se spremeni.. Enološki postopki

4. Dajanje na potrošniški trg

V točki 5 oddelka IX poglavja I se datum „15. marec“ nadomesti z datumom „1. februar“.

V skladu s premikom minimalnega datuma, do katerega zorijo vina, se datum dajanja vin na potrošniški trg premakne s 15. marca na 1. februar.

Ta sprememba ne vpliva na enotni dokument.

5. Promet med odobrenimi skladišči

Točka 5(b) oddelka IX poglavja I, ki se nanaša na datum dajanja vina v promet med odobrenimi skladišči, se črta.

Zaradi skrajšanja minimalnega trajanja postopka zorenja vina in premika datuma trženja vin je treba omogočiti hitrejše kroženje vin med upravljavci, zato ni smiselno določiti zgodnejšega datuma, pred katerim se kroženje vin ne sme izvajati..

Naslov točke 5 oddelka IX poglavja I se zato spremeni tako, da se črta besedilo „za kroženje izdelkov in“.

Te spremembe specifikacije proizvoda ne vplivajo na enotni dokument.

6. Prehodni ukrepi

V točki 1(a) oddelka XI poglavja I se pred besedilo „do vključno letine 2034“ doda besedilo „najpozneje“, da se tako natančno določi pogoje tega ukrepa.

Točko 3 se črta, ker so posebni ukrepi prenehali veljati.

Te spremembe specifikacije proizvoda ne vplivajo na enotni dokument.

7. Podrobnosti o nadzoru v specifikaciji proizvoda

– Nadzor nad gospodarskimi subjekti sedaj izvaja certifikacijski organ, v različnih zadevnih odstavkih poglavja II specifikacije proizvoda pa se izraz „načrti inšpekcijskih pregledov“ nadomesti z izrazom „načrt nadzora“.

Ta sprememba ne vpliva na enotni dokument.

– Podatki o nadzornem organu

V oddelku II poglavja III: so bila od odobritve specifikacije proizvoda septembra 2011 spremenjena redakcijska pravila tega dela, tako da se, če nadzore izvaja certifikacijski organ, ne navedejo več popolni kontaktni podatki nadzornega organa.

Ta sprememba ne vpliva na enotni dokument.

ENOTNI DOKUMENT

1. Ime

Morgon

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Kratek opis

To so suha mirna rdeča vina. Imajo najmanj 10,5-odstotni volumenski delež naravnega alkohola.

Po obogatitvi volumenski delež skupnega alkohola v vinu ne sme presegati 13 %.

Vina ob stekleničenju vsebujejo največ 0,4 grama jabolčne kisline na liter.

Končna vina, pripravljena za dajanje na trg, ustrezajo naslednjim analitskim standardom:

najvišja vsebnost fermentirnih sladkorjev (glukoze in fruktoze): 3 grami na liter

Za največji delež skupnega alkohola, najmanjši delež dejanskega alkohola, najnižjo vsebnost skupnih kislin, najvišjo vsebnost hlapnih kislin in najvišjo vsebnost skupnega žveplovega dioksida se uporabljajo standardi iz predpisov Skupnosti.

Vina združujejo sadni pridih vin iz regije Beaujolais s telesom, obilico mineralnosti ter aromami, ki pogosto spominjajo na maline in češnjevo žganje. Vina so zlasti primerna za staranje, saj v teku postopka razvijejo izvirne in kompleksne arome. Ljubitelji pogosto razlikujejo med vini, ki prihajajo s parcel, ki so se razvile na granitnem pesku, saj imajo ta vina že takrat, ko so še mlada, prijeten sadni pridih, in vini, ki prihajajo s parcel, ki so se razvile na skrilavcih. Slednja so namreč malce bolj ostra in jih nekaj let hrambe izboljša.

Splošne analitske lastnosti

Splošne analitske lastnosti Največji delež skupnega alkohola (v vol %): Najmanjši delež dejanskega alkohola (v vol %) Najnižja vsebnost skupnih kislin: Največja vsebnost hlapnih kislin (v miliekvivalentih na liter): 14,17 Najvišja vsebnost skupnega žveplovega dioksida (v miligramih na liter):

5. Enološki postopki

5.1. Posebni enološki postopki

1. Poseben enološki postopek

— Uporaba lesenih trsk je prepovedana.

— Po obogatitvi volumenski delež skupnega alkohola v vinu ne presega 13 %.

— Tehnike obogatitve z rektifikacijo so dovoljene do koncentracije 10 %.

— Vina zorijo vsaj do 15. januarja leta, ki sledi letu trgatve.

Poleg teh določb se za enološke postopke pri teh vinih upoštevajo obveznosti iz zakonodaje Unije ter zakonika o kmetijstvu in morskem ribištvu.

2. Postopek gojenja

— Gostota zasaditve Najmanjša gostota zasaditve vinske trte je 6 000 trsov na hektar. Razdalja med vrstami te vinske trte je največ 2,10 metra, razdalja med trsi v isti vrsti pa najmanj 0,80 metra. Ob upoštevanju najmanjše gostote 6 000 trsov na hektar in zaradi potreb mehanizacije je razdalja med vrstami v vinogradih lahko največ 3 metre.

— Pravila rezi — Obrezovanje se konča 15. maja, — vina izhajajo s trsov, ki se obrezujejo s kratko rezjo (kotlasta ali pahljačasta gojitvena oblika, enojna ali dvojna kordonska gojitvena oblika royat ali gojitvena oblika charmet) z največ 10 očesi na trs, — vsak trs ima od 3 do 5 reznikov z največ dvema očesoma; za pomladitev ima vsak trs lahko en reznik z največ dvema očesoma, obrezan na mladiki, ki je zrasla na starem lesu, — pri oblikovanju ali spremembi načina rezi se trsi obrezujejo z največ 12 očesi na trs. Namakanje je prepovedano.

— Določbe o mehanski trgatvi — Potrgano grozdje se v posode, v katerih se prepelje s parcele v prostore za proizvodnjo vina, naloži do višine največ 0,50 metra, — posode so iz inertnega materiala, primernega za živila, — oprema za trganje in prevoz potrganega grozdja ima prilagojen sistem za odtekanje vode ali zaščito.

5.2. Največji donosi

1. 61 hektolitrov na hektar

6. Razmejeno geografsko območje

Trgatev, vinifikacija, obdelava in zorenje vin potekajo na ozemlju naslednje občine iz departmaja Rhône na podlagi uradnega geografskega kodeksa iz leta 2019: Villié-Morgon.

7. Glavne sorte vinske trte

Gamay N

8. Opis povezave

8.1. Opis naravnih dejavnikov, ki prispevajo k povezavi

Geografsko območje leži na vzhodnem pobočju gorovja Monts du Beaujolais, natančneje na prvih pobočjih gore „Fût d’Avenas“, ki se vzpenja do nadmorske višine 842 metrov.

Nahaja se severno od departmaja Rhône, 19 kilometrov od občine Villié-Morgon, severno od Villefranche-sur-Saône, in 21 kilometrov južno od Mâcona.

Geografsko območje se ponaša s hribovito pokrajino, katere pobočja se strmo spuščajo proti zahodu. Slemena prekinjajo potoki, kot je, denimo, „Morcille“, pritok rek „Ardières“ in „Douby“, ki sta dotoka reke Saone. Pobočja ležijo na nadmorski višini med 220 in 480 metrov. Izpostavljena so jugovzhodu in se dvigajo nad veliko ravnino Saone.

Substrat geografskega območja je sestavljen iz treh obširnih vrst formacij:

— zgornjedevonski skrilavec, bogat z zgornjedevonskim manganom; ob razgrajevanju kamnin nastanejo glinasta tla, ki jih lokalno imenujejo „morgon“; omenjeno formacijo je moč najti v osrednjem delu, na vzhodu ter na hribu „Py“,

— graniti iz porfiroidov, ki se ponekod izmenjujejo s peskastimi tlemi in ustvarjajo revna in odcedna tla na severu in severozahodu,

— v vzhodnih mejah na spodnjem delu pobočja prevladujejo koluvialne usedline in starodavne fluvialne terase iz kvartarja; tla so tam raznolika, pogosto zelo peščena ali pa, prav nasprotno, glinasta.

Podnebje je oceansko s celinskimi in južnimi vplivi. Padavine so enakomerno porazdeljene čez vse leto, povprečna letna temperatura pa znaša približno 11 °C. Gorovje Monts du Beaujolais igra ključno vlogo pri zaščiti pred zahodnimi vetrovi in tako zmanjšuje oceanski vpliv. Učinek fena, ki ga ustvarja, suši vlažen zrak, s čimer se poveča osvetljenost in zmanjšajo padavine.

Tudi široka dolina Saone ima prevladujočo vlogo pri razvoju vinske trte, saj prispeva k večji osvetljenosti (skoraj 2 000 ur na leto) in prinaša južne vplive, zlasti izrazite poletne vročine.

8.2. Opis človeških dejavnikov, ki prispevajo k povezavi

O prisotnosti vinske trte v občini Villié-Morgon priča potrdilo o prodaji parcele, ki jo je eden od beaujeuskih gospodov prodal nekemu vazalu leta 956.

Od konca petnajstega stoletja je vinograde razvilo lyonsko meščanstvo, ki je svoje bogastvo pridobilo s prodajo svile in z bankirstvom.

Iskana in cenjena vina „Morgon“ so kontrolirano označbo porekla prejela z odlokom z dne 11. septembra 1936.

Za kontrolirano označbo porekla „Morgon“ je značilna povezava med regionalno tradicijo in sodobnimi tehnikami.

Pridelovalci so se v prizadevanju za kakovostno vino naučili obvladati sorto gamay N in njeno rast, zlasti z veliko gostoto zasaditve in kratko rezjo.

Pridelovalec za dobro zorenje grozdja zagotovi, da je izpostavljena zadostna listna površina. Tako se trte lahko gojijo v fiksni špalirni obliki.

V skladu s splošno sprejeto prakso so proizvajalci izbrali posebno vinifikacijo, pri kateri soobstajata tradicionalno vrenje in semikarbonska maceracija.

V letu 2010 vinogradi z vinsko trto „Morgon“ pokrivajo površino več kot 1 100 hektarov, letno pa 451 pridelovalcev, ki več kot 40 % trženja ustvarijo prek neposredne prodaje, v povprečju proizvede 55 000 hektolitrov.

8.3. Vzročna medsebojna povezava

Lega vinograda, ki se razprostira na pobočjih, ki se vzpenjajo nad široko ravnino Saone, mu omogoča ugodne podnebne razmere. Čeprav je območje izpostavljeno na jugovzhodu, mikro-relief pravzaprav omogoča izpostavljenost na vseh straneh ter optimalno sončno osvetlitev.

Vinogradi, ki se nahajajo približno deset kilometrov od Saone, s pridom izkoriščajo vlogo toplotnega blažilca, ki jo ima dolina, obenem pa so od nje dovolj oddaljeni, da jih ne prizadenejo vremenske nevšečnosti v dolini, kot denimo megla, ki zmrzuje, ali pozne spomladanske zmrzali.

Tla v občini Villié-Morgon so se razvila na različnih substratih in ponujajo precejšnjo raznolikost, saj v občini lahko najdemo peskasta tla na granitni podlagi, težjo glino na skrilavcih in relativno globoka, prepustna tla na koluvialni podlagi in starodavnih terasah. Ta posebna značilnost je bistvenega pomena za izvirnost vin. Vina odražajo vse te odtenke sorte gamay N. Vina, ki se jih pridobiva s parcel s skrilastimi tlemi, se ponašajo z izvirnim značajem, ki ga pridelovalci označujejo z glagolom „morgonner“. Najlepši in najbolj znamenit primer je vino, ki prihaja s parcel na pobočju griča „Py“.

Skozi generacije so pridelovalci razvili in izboljšali tehnike, ki so najbolje prilagojene glede na sorto gamay N, pri tem pa dajejo prednost optimalni izraženosti nians, ki jih ustvarijo substrati. Zato v skladu s prakso na nalepkah navedejo ime kraja, od koder izvira grozdje.

JULLIEN je v 19. stoletju v svojem delu „Topografija vseh znanih vinogradov“ (Topographie de tous les vignobles connus) poudaril naslednje: „Morgon, zaselek na pobočju samega vrha občine Villiers, kot prvo letino prideluje polna in živahna vina dobrega okusa ...; vina trajajo dolgo in se vedno dobro končajo.“

Leta 1953 so pridelovalci uredili prvo in največjo klet za degustacije v regiji, ki se nahaja na gradu Fontcrenne in ki je pravi tempelj, v katerem se v različnih dvoranah odvijajo slovesnosti in zabave, ki narekujejo ritem življenja kontrolirane označbe porekla.

9. Drugi poglavitni pogoji (pakiranje, označevanje, ostale zahteve)

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na opredeljenem geografskem območju

Opis pogoja:

Območje v neposredni bližini, opredeljeno z izjemo za vinifikacijo, obdelavo in zorenje vina, na podlagi uradnega geografskega kodeksa iz leta 2019 obsega ozemlje naslednjih občin:

— departma Côte-d’Or: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot

— departma Rhône: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (samo del, ki ustreza ozemlju nekdanje občine Avenas), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Vindry-sur-Turdine (samo del, ki ustreza ozemlju nekdanjih občin Dareizé, Les Olmes in Saint-Loup)

— departma Saône-et-Loire: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (samo del, ki ustreza ozemlju nekdanje občine La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (samo del, ki ustreza ozemlju nekdanjih občin Donzy-le-National, Massy in La Vineuse), Vinzelles, Viré

— departma Yonne: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (samo del, ki ustreza ozemlju nekdanjih občin Champvallon, Villiers-sur-Tholon in Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey , Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Označevanje

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

a) Pri označevanju vin s kontrolirano označbo porekla se lahko navede ime manjše geografske enote, če: — gre za ime kraja, zavedenega v katastru, — je ta naveden v prijavi pridelka. Ime kraja, zavedenega v katastru, je napisano takoj za imenom kontrolirane označbe porekla in natisnjeno s črkami, katerih velikost niti po višini niti po širini ne presega velikosti črk, ki sestavljajo ime kontrolirane označbe porekla.

b) Pri označevanju vin s kontrolirano označbo porekla se lahko navede večja geografska enota „Vin du Beaujolais“ ali „Grand Vin du Beaujolais“ ali „Cru du Beaujolais“. Velikost črk za navedbo večje geografske enote niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-1169e922-4ee5-4592-8f0f-27a337e58a43

(1) UL L 9, 11.1.2019, str. 2.